9ھ میں آنحضرت صلی اللہ تعالیٰ علیہ وسلم کو خبر ملی کہ رومیوں نے مسلمانوں کے خلاف شام میں فوج جمع کی ہے اور اس کا مقدمۃ الجیش بلقا تک پہنچ چکا ہے ، چنانچہ آپ صلی اللہ تعالیٰ علیہ وآلہ وسلم 3 ہزار فوج لے کر مقابلہ کو نکلے ، لیکن خبر غلط نکلی اورجنگ کی نوبت نہیں آئی ، تاہم احتیاطاً 20 دن مقام تبوک میں آپ صلی اللہ علیہ وآلہ وسلم نے قیام فرمایا ، اس نواح کے عربی النسل عیسائی روسا قیصر روم کے ماتحت تھے ، انھی کے ذریعہ سے رومی ریشہ دوانیاں کیا کرتے تھے ، اس لیے ان کا مطیع کرنا ضروری تھا ، چنانچہ ایلہ اوراوزح کے رئیسوں نے اطاعت قبول کرلی ، صرف دومۃ الجندل کا رئیس اکیدر بن عبد الملک باقی رہ گیا ، آنحضرت ﷺ نے خالد بن ولید رضی اللہ تعالیٰ عنہ کو چار سو آدمیوں کے ساتھ اس کو مطیع بنانے پر مامور فرمایا ، اس کے بھائی حسن نے مقابلہ کیا مگر ماراگیا اور اس کے بقیہ ساتھی بھاگ کر قلعہ میں پناہ گزین ہو گئے ، خالد نے اکیدر کو گرفتار کرکے آنحضرت ﷺ کی خدمت میں حاضر کیا،یہاں آکر اس نے بھی جزیہ دے کر اطاعت قبول کرلی اور آپ نے اس کو جان و مال کا امان نامہ عطا فرمایا ۔
Entity: عیسائی — Type: /religion, /person